นายสมชายเป็นพนักงานของบริษัท เนรมิต จำกัด ซึ่งเป็นผู้ประกอบการจดทะเบียนภาษีมูลค่าเพิ่ม นายสมชายได้รับค่าจ้างเดือนละ ๕๐,๐๐๐ บาท เมื่อวันที่ ๑ มกราคม ๒๕๕๙ บริษัท เนรมิต จำกัด ส่งนายสมชายไปซ่อมเครื่องจักรของบริษัท เทค จำกัด ที่ประเทศบราซิล ซึ่งไม่มีอนุสัญญาภาษีซ้อนกับประเทศไทย ตกลงค่าซ่อม ๑,๐๐๐,๐๐๐ บาท และในระหว่างการซ่อมให้บริษัท เทค จำกัด เป็นผู้จ่ายเงินเดือนให้แก่นายสมชายโดยหักออกจากราคาค่าซ่อม นายสมชายใช้เวลาซ่อมเครื่องจักรเป็นเวลา ๓ เดือนจึงแล้วเสร็จ และเดินทางกลับประเทศไทย รวมเป็นเงินที่บริษัท เทค จำกัด จ่ายให้นายสมชาย ๑๕๐,๐๐๐ บาท และบริษัท เทค จำกัด ส่งเงินค่าซ่อมที่เหลือ ๘๕๐,๐๐๐ บาท มาชำระให้แก่บริษัท เนรมิต จำกัด นายสมชายต้องนำเงินเดือนที่ได้รับจากบริษัท เทค จำกัด จำนวน ๑๕๐,๐๐๐ บาท มาเสียภาษีเงินได้บุคคลธรรมดาหรือไม่อย่างไร
a. ต้องจ่าย เพราะ ตามประมวลรัษฎากร มาตรา ๔๑ วรรคหนึ่ง การมีเงินได้เนื่องจากกิจการของนายจ้างในประเทศไทยต้องเสียภาษีเงินได้บุคคลธรรมดา ไม่ว่าเงินได้นั้นจะจ่ายในหรือนอกประเทศ
b. ไม่ต้องจ่าย เพราะ เป็นเงินที่นอกเหนือจากสัญญาและเกิดจากการทำงานที่ต่างประเทศ
c. ไม่ต้องจ่าย เพราะ เป็นการจ้างงานที่ไม่ได้อยู่ในสัญญา
d. ไม่ต้องจ่าย เพราะ เป็นค่าแรงที่เกิดจากการทำงานที่ต่างประเทศ
คำตอบที่ถูกต้องคือ a.  เนื่องจาก ต้องจ่าย เพราะ ตามประมวลรัษฎากร มาตรา ๔๑ วรรคหนึ่ง การมีเงินได้เนื่องจากกิจการของนายจ้างในประเทศไทยต้องเสียภาษีเงินได้บุคคลธรรมดา ไม่ว่าเงินได้นั้นจะจ่ายในหรือนอกประเทศ 

ดังนั้นนายสมชายเป็นพนักงานของบริษัท เนรมิต จำกัด เมื่อบริษัท เนรมิต จำกัด ส่งนายสมชายไปซ่อมเครื่องจักรที่ประเทศบราซิล จึงเป็นการทำงานเนื่องจากกิจการของนายจ้างในประเทศไทย แม้จะมีการตกลงให้บริษัท เทค จำกัด เป็นผู้จ่ายค่าจ้างโดยให้หักจากเงินค่าซ่อมและเป็นการจ่ายนอกประเทศก็ตาม ต้องถือว่าบริษัท เนรมิต จำกัด เป็นผู้จ่ายค่าจ้าง ดังนั้น นายสมชายจึงต้องนำเงินเดือนที่ได้รับจากบริษัท เทค จำกัด จำนวน ๑๕๐,๐๐๐ บาท มาเสียภาษีเงินได้บุคคลธรรมดา
กฎหมายภาษี